  Майя Бывальцева Россиысь тазалыкез утёнъя министрлы Вероника Скворцовалы «Земский доктор» программаез моногородъёс вылэ но вӧлмытыны ӵектӥзы. Сыӵе кичӧлтон федерал удысэтлэн кивалтӥсез Удмуртие вуылыку 30-тӥ гудырикошконэ чузъяськиз. Элькун кивалтэтлэн тӧроезлэн воштӥсезлэсь ужзэ быдэсъясь Наталья Сударикова верамъя, али моногородъёсын эмчиос тырмымтэен сюлмаськонъёс кылдэмын, программаез вӧлмытон со ужпумез сэрттыны-пертчыны луонлык сётоз. Кыӵе ке пумкылъянъёс кутыны мон али дась ӧвӧл, тау Удмуртиысь ӧнерчиослы ӵектонъёссы понна. Соос одно ик эскеремын луозы Вероника Скворцова, Россиысь тазалыкез утёнъя министрПрограммая мукет ӵектонъёс но чузъяськизы, кылсярысь, висъям 1 миллион манетэз улон инты басьтыны гинэ кутыны мед луоз шуыса. Озьы ик «Земский доктор» программае пыриськыны мылкыд карись егит ӧнерчиос понна кенешонъёс но анкетирование ортчытъяны дэмлало. Наталья Судариковалэн верамезъя, гуртын ужанэн герӟаськем шуг-секытъёсты соос ваньзы уг валало. Соин ик куд-огез коньдонэз берыкто но асьсэос но вить аръем контракт йылпумъяськемлэсь азьвыл ик каре берытско. Нялтас вераса, программае пыриськонэз азьланьтыны пумит луон дыръя коньдонлэсь оглюкетсэ гинэ ӧвӧл, ваньзэ берытктытыны ӵектон но вань. Со сяна, гуртын одно ужано вить аръёсы нылкышноослэсь нылпиен пукем но воргоронъёслэсь армие ветлэм дырзэс медаз пыртэ шуыса ужпумез но ӝутӥзы. Вице-премьерлэсь ужзэ быдэсъясь лыдпусъёсты но шараяз — юалляськонъёсъя, Удмуртиын программае пыриськисьёс пӧлысь 72 процентэз контракт йылпумъяськем бере но гуртэ кыльыны дась, эшшо 13 процентэз эмчиос азьланез сярысь пумкылъянъёс ӧз кутэ на. Тегъёс: Тазалык Удмуртия Россия Тазалыкезутёнъяминистерство  